CELEX: 62020CN0095
Language: lt
Date: 2020-02-25 00:00:00
Title: Byla C-95/20: 2020 m. vasario 25 d. Administrativen sad Varna (Bulgarija) pateiktas prašymas priimti prejudicinį sprendimą byloje „VARCHEV FINANS“ EOOD / Komisia za finansov nadzor

25.5.2020   
            
            
               LT
            
            
               Europos Sąjungos oficialusis leidinys
            
            
               C 175/4
            
         
      2020 m. vasario 25 d.Administrativen sad Varna (Bulgarija) pateiktas prašymas priimti prejudicinį sprendimą byloje „VARCHEV FINANS“ EOOD / Komisia za finansov nadzor
      
      (Byla C-95/20)
      (2020/C 175/04)
      Proceso kalba: bulgarų
      
         Prašymą priimti prejudicinį sprendimą pateikęs teismas
      
      
         Administrativen sad Varna
      
      
         Šalys pagrindinėje byloje
      
      
         Kasatorė:„VARCHEV FINANS“ EOOD
      
         Kita kasacinio proceso šalis: Komisia za finansov nadzor
      
      
         Prejudiciniai klausimai
      
      
                  1.
               
               
                  Ar 2016 m. balandžio 25 d. KOMISIJOS DELEGUOTOJO REGLAMENTO (ES) 2017/565 (1), kuriuo Europos Parlamento ir Tarybos direktyva 2014/65/ES papildoma nuostatomis dėl investicinių įmonių organizacinių reikalavimų bei veiklos sąlygų ir toje direktyvoje apibrėžtų terminų, 56 straipsnio 2 dalyje, siejamoje su 72 straipsnio 2 dalimi, siejama su I priedu, reikalaujama, kad:
                  
                              —
                           
                           
                              investicinės įmonės vestų (nuolat atnaujintų) atskirą vieningą registrą (duomenų bazę), kuriame kauptų Direktyvos 2014/65/ES 25 straipsnio 2 ir 3 dalyse ir 2016 m. balandžio 25 d. KOMISIJOS DELEGUOTOJO REGLAMENTO (ES) 2017/565 50 straipsnyje numatyto turinio duomenis apie kiekvienam atskiram klientui atliktus tinkamumo vertinimus?
                              Ar pakanka, jeigu pirmiau minėtus duomenis investicinė įmonė turi ir yra pridėjusi prie atitinkamo kliento įrašo [bulgarų kalboje pažodžiui – bylos, dosjė] pagal Direktyvos 2014/65/ES 25 straipsnio 5 dalį ir šie duomenys kaupiami taip, kad kompetentingai institucijai jie būtų prieinami ir ateityje, ir tokia forma ir taip, kad būtų tenkinamos Deleguotojo reglamento 72 straipsnio 1 dalies sąlygos?
                           
                        
            
                  2.
               
               
                  Ar 2016 m. balandžio 25 d. KOMISIJOS DELEGUOTOJO REGLAMENTO (ES) 2017/565, kuriuo Europos Parlamento ir Tarybos direktyva 2014/65/ES papildoma nuostatomis dėl investicinių įmonių organizacinių reikalavimų bei veiklos sąlygų ir toje direktyvoje apibrėžtų terminų, 72 straipsnio 2 dalyje, siejamoje su I priedu, reikalaujama, kad:
                  
                              —
                           
                           
                              investicinės įmonės visiems klientams vestų (nuolat atnaujintų) atskirą vieningą registrą (duomenų bazę), kuriame kauptų 2016 m. balandžio 25 d. KOMISIJOS DELEGUOTOJO REGLAMENTO (ES) 2017/565 45 straipsnį numatyto turinio duomenis apie kiekvienam klientui suteiktą informaciją apie išlaidas ir susijusius mokesčius?
                              Ar pakanka, jeigu pirmiau minėtus duomenis investicinė įmonė turi ir yra pridėjusi prie atitinkamo kliento įrašo [bulgarų kalboje pažodžiui – bylos, dosjė] pagal Direktyvos 2014/65/ES 25 straipsnio 5 dalį ir šie duomenys kaupiami taip, kad kompetentingai institucijai jie būtų prieinami ir ateityje, ir tokia forma ir taip, kad būtų tenkinamos Deleguotojo reglamento 72 straipsnio 1 dalies sąlygos?
                           
                        
            
         (1)  OL L 87, 2017, p. 1